**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník (ďalej len „Obchodný zákonník“),

§ 65 a nasl. zákona č. 185/2015 Z. z. Autorského zákona a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

(ďalej len „zmluva“)

**Článok I.**

# Zmluvné strany

1. **Objednávateľ: Univerzita Komenského v Bratislave, Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Štatutárny orgán: prof. JUDr. Marek Števček, DrSc., rektor

 IČO: 00397 865

 DIČ: 2020845332

 IČ DPH: SK2020845332

**Osoba oprávnená konať vo veciach realizácie zmluvy:**

Meno: Ing. Pavel Beňo, Ph.D., MBA

Tel.: +421 911 117 560

Email: pavel.beno@uniba.sk

 (ďalej len „**Objednávateľ**“)

2. **Poskytovateľ:**

Sídlo:

IČO:

DIČ:

Zapísaný:

Zastúpený:

Bankové spojenie:

Číslo účtu:

**Osoby oprávnené konať vo veciach:**

a) zmluvných:

b) realizácie zmluvy:

Tel.:

E-mail:

(ďalej len „**Poskytovateľ**“)

(ďalej spolu Poskytovateľ a Objednávateľ aj ako „zmluvné strany“, jednotlivo ako „zmluvná strana“)

**Článok II.**

# Úvodné ustanovenia

1. Objednávateľ na plnenie svojich zákonných úloh potrebuje zabezpečiť dodanie, inštaláciu a implementáciu (vrátane úprav podľa interných procesov Objednávateľa) certifikovaného elektronického informačného systému verejnej správy Elektronická registratúra (ďalej len „systém“) na zabezpečenie kompletnej správy listinných a elektronických dokumentov s cieľom IKT prostriedkami kompletne pokryť procesy od prijatia podania, jeho evidencie až po archiváciu spisu a obehu dokumentov.
2. Táto zmluva je uzatvorená v súlade s výsledkom verejného obstarávania nadlimitnej zákazky s názvom **„Automatizovaný systém elektronickej správy registratúry a obehu dokumentov pre Univerzitu Komenského v Bratislave“.**

**Článok III.**

# Predmet zmluvy

1. Predmetom tejto zmluvy je dodanie, inštalácia a implementácia (vrátane úprav podľa interných procesov Objednávateľa) systému, ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto zmluve a v jej prílohách, najmä zákonu č. 395/2002 Z. z. o archívoch a registratúrach a o doplnení niektorých zákonov v znení neskorších predpisov (ďalej len „zákon o archívoch a registratúrach“) a ďalších príslušných právnych predpisov, ako aj udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto zmluvy, ako i dodanie, resp. zabezpečenie poskytnutia potrebných licencií k systému a poskytnutie iných služieb alebo plnení dohodnutých v tejto zmluve.
2. Poskytovateľ sa zaväzuje riadne a včas dodať Objednávateľovi systém v rozsahu a za podmienok tejto zmluvy pozostávajúci najmä, ale nie úplne z nasledovných častí:
3. dodanie a inštalácia systému, pričom sa požaduje, aby bolo nainštalované testovacie aj produkčné prostredie,
4. implementovanie systému v súlade so zákonom o archívoch a registratúrach,
5. vypracovanie návrhu Registratúrneho poriadku a registratúrneho plánu pre Objednávateľa v podmienkach elektronického registratúrneho systému, ktorý sa opiera o smernicu rektora 1/2006 Registratúrny poriadok a registratúrny plán,
6. návrh a implementácia obehu dokumentov Document Management System (ďalej len „DMS“), vrátane obehu účtovných dokladov a iných dokumentov bez potreby dokupovania ďalších licencií,

(ďalej spolu aj ako „predmet zmluvy“).

1. Objednávateľ sa zaväzuje zaplatiť Poskytovateľovi za systém cenu dohodnutú podľa článku V. tejto zmluvy a za podmienok stanovených v tejto zmluve.

**Článok IV.**

# Miesto a termín plnenia

1. Miestom dodania, inštalácie a  implementácie systému je:

Univerzita Komenského v Bratislave a jej súčasti.

1. Poskytovateľ sa zaväzuje dodať, inštalovať a implementovať **systém podľa časového Harmonogramu nasadenia upraveného v Prílohe č. 1a tejto zmluvy**.
2. V prípade omeškania dodania, inštalácie a implementácie systému z dôvodu neposkytnutia nevyhnutnej súčinnosti Objednávateľom sa predĺžia lehoty o čas omeškania Objednávateľa s poskytnutím nevyhnutnej súčinnosti a Poskytovateľ v takom prípade nie je v omeškaní.

**Článok V.**

# Cena a platobné podmienky

1. Cena za realizáciu predmetu zmluvy je stanovená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov a vyhlášky
MF SR č.87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 citovaného zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Zmluvná cena za predmet zmluvy je cenou konečnou, t. j. nebude sa navyšovať o ďalšie náklady.
4. Zmluvné strany sa dohodli, že za predmet zmluvy Objednávateľ zaplatí Poskytovateľovi dohodnutú cenu:
5. dodanie, inštalácia a implementácia systému: (*doplní úspešný uchádzač)* Eur bez DPH
6. školenia pre správcov systému: (*doplní úspešný uchádzač)* Eur bez DPH
7. školenia pre používateľov systému: (*doplní úspešný uchádzač*) Eur bez DPH

 **cena spolu v Eur bez  DPH:**

 cena spolu v Eur bez DPH slovom:

1. DPH bude pripočítaná k cene bez DPH vo výške stanovenej platnými a účinnými právnymi predpismi upravujúcimi výšku dane z pridanej hodnoty v deň vzniku daňovej povinnosti.
2. Na realizáciu predmetu zmluvy Objednávateľ neposkytne preddavky.
3. Cena za predmet zmluvy je maximálna a musí pokrývať všetky náklady Poskytovateľa nevyhnutné pre riadne splnenie predmetu zákazky. Akékoľvek dodatky k zmluve navyšujúce cenu predmetu zmluvy s výnimkou možností podľa zmluvy alebo zákona o verejnom obstarávaní sú vylúčené.
4. Vlastná platba sa bude realizovať formou bezhotovostného platobného styku v eurách na účet Poskytovateľa uvedený v článku I.
5. Cenu za predmet zmluvy môže Poskytovateľ fakturovať a Objednávateľ je povinný ju zaplatiť na základe jednotlivých predložených faktúr vystavených Poskytovateľom po ukončení jednotlivých etáp v súlade s Harmonogramom nasadenia uvedenom v Prílohe č. 1a tejto zmluvy. Výška jednotlivých platieb, ktoré môže Poskytovateľ fakturovať za dodanie, inštaláciu a implementáciu systému na jednotlivé súčasti Objednávateľa, je uvedená v Prílohe č. 3 tejto zmluvy.
6. Faktúry za školenia pre správcov a používateľov systému budú vystavené osobitne od faktúr za dodanie, inštaláciu a implementáciu systému. Fakturačnou a korešpondenčnou adresou je v tomto prípade adresa uvedená v bode 5.11 tejto zmluvy.
7. Fakturačná adresa je:

Univerzita Komenského v Bratislave

Šafárikovo námestie č. 6

814 99 Bratislava - mestská časť Staré mesto

Jednotlivé korešpondenčné adresy súčastí Objednávateľa potrebné pre zasielanie faktúr sú uvedené v Prílohe č. 1a tejto zmluvy.

1. Každá faktúra musí obsahovať náležitosti daňového dokladu v zmysle zákonnej úpravy. Ak faktúra neobsahuje predpísané náležitosti, Objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.
2. Lehota splatnosti faktúry je 30 dní od jej doručenia Objednávateľovi bez nedostatkov.
3. Poskytovateľ je oprávnený fakturovať cenu za dodanie, inštaláciu a implementáciu postupom podľa bodu 5.9 tohto článku po implementácií príslušnej etapy v súlade s Harmonogramom nasadenia, pričom predpokladom pre vznik nároku na zaplatenie príslušnej časti ceny za systém je vyhotovenie a podpísanie príslušného akceptačného protokolu zmluvnými stranami. Podpísaný akceptačný protokol tvorí prílohu príslušnej faktúry.
4. Dňom uskutočnenia zdaniteľného plnenia sa rozumie deň podpísania akceptačného protokolu.

**Článok VI.**

# Prevzatie systému

1. Odovzdanie a prevzatie systému, resp. jeho časti podľa etáp uvedených v bode 5.9 tejto zmluvy sa uskutoční na základe akceptačného protokolu, ktorý bude podpísaný zmluvnými stranami.
2. Akceptačné konanie, ktorého výsledkom je akceptačný protokol, pozostáva z nasledovných častí:
	1. Poskytovateľ odovzdá príslušnú časť systému Objednávateľovi spolu s akceptačným protokolom, pričom jeho prevzatie potvrdí oprávnená osoba Objednávateľa podpisom na akceptačnom protokole,
	2. Objednávateľ odovzdanú časť systému otestuje a do 10 pracovných dní oznámi, že,
		1. odovzdanie príslušnej časti systému akceptuje a podpíše akceptačný protokol, alebo
		2. odovzdanie neakceptuje a Poskytovateľovi oznámi zistené nedostatky,
	3. v prípade márneho uplynutia lehoty podľa písmena b) sa považuje príslušná časť systému za akceptovanú.
3. Ak Objednávateľ zistí vady systému podľa bodu 6.2, písm. b), bod ii., je Poskytovateľ povinný ich odstrániť v lehote dohodnutej zmluvnými stranami. Ak sa zmluvné strany na lehote nedohodnú, je Poskytovateľ povinný vady odstrániť v lehote 30 dní od ich oznámenia Objednávateľom.
4. Vadami systému sa rozumie fungovanie systému, ktoré je v rozpore s opisom predmetu zákazky uvedenom v Prílohe č. 1a a 1b tejto zmluvy, s cenovou ponukou uvedenou v Prílohe č. 2 tejto zmluvy, alebo podmienkami určenými dohodou zmluvných strán.
5. Systém sa považuje za prevzatý až po odstránení prípadných vád zistených v procese odovzdania systému.

**Článok VII.**

# Práva a povinnosti zmluvných strán

1. Objednávateľ sa zaväzuje:
	1. poskytnúť včasné a kompletné informácie a podklady na zabezpečenie poskytnutia predmetu zmluvy,
	2. spolupracovať s Poskytovateľom pri všetkých činnostiach vyplývajúcich z predmetu zmluvy,
	3. bezodkladne informovať Poskytovateľa o prípadných zmenách pri poskytovaní predmetu zmluvy,
	4. zaistiť pre Poskytovateľa nevyhnutné technicko-organizačné podmienky vyplývajúce z tejto zmluvy, alebo dohodnuté oprávnenými osobami. Realizácia predmetu tejto zmluvy môže obmedziť prevádzku Objednávateľa iba v miere nevyhnutnej pre implementáciu systému.
2. Poskytovateľ sa zaväzuje:
	1. dodať systém riadne, včas, na svoje náklady a na svoje nebezpečenstvo, v súlade s požiadavkami Objednávateľa uvedenými v tejto zmluve, vrátane jej príloh a v zadávacej dokumentácií Objednávateľa,
	2. pri plnení povinností podľa tejto zmluvy dodržiavať pokyny a podklady Objednávateľa, ktoré nie sú v rozpore s ustanoveniami tejto zmluvy,
	3. bez zbytočného odkladu upozorniť Objednávateľa na nevhodnú povahu pokynov alebo podkladov poskytnutých mu Objednávateľom, ak mohol Poskytovateľ túto nevhodnosť zistiť pri vynaložení odbornej starostlivosti,
	4. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné dodanie systému,
	5. niesť zodpovednosť za vzniknutú škodu, ktorú bolo možné vopred predvídať, spôsobenú Objednávateľovi porušením svojich povinností vyplývajúcich z tejto zmluvy alebo právnych predpisov v zmysle tejto zmluvy,
	6. poskytnúť Objednávateľovi kompletnú dokumentáciu systému v elektronickej podobe, ktorá obsahuje dokumentáciu pre správcov systému a používateľskú dokumentáciu,
	7. uzavrieť Zmluvu o podpore prevádzky, údržbe a rozvoji systému (ďalej len „SLA“) po ukončení implementácie prvej etapy v súlade s Harmonogramom nasadenia s cieľom zabezpečiť naplnenie účelu tejto zmluvy. SLA stanoví podmienky budúcej spolupráce zmluvných strán pri prevádzke, údržbe a rozvoji systému.

**Článok VIII.**

# Záruka a odstraňovanie vád

1. Poskytovateľ poskytuje na systém a jeho jednotlivé časti záruku počas trvania záručnej doby od riadneho odovzdania a prevzatia systému až do uplynutia 24 mesiacov od riadneho odovzdania a prevzatia systému. Počas záručnej doby Poskytovateľ zodpovedá za funkcionality a funkčnosť systému, ktorá musí byť v súlade so zmluvou a jej príslušnými prílohami. Poskytovateľ zaručuje, že v záručnej dobe bude systém spôsobilý na použitie na účel zodpovedajúci jeho určeniu.
2. Poskytovateľ zaručuje, že odovzdaný systém nemá právne vady, predovšetkým nie je zaťažený nevysporiadanými právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa podľa tejto zmluvy.
3. Objednávateľ je povinný oznámiť Poskytovateľovi vady podľa tohto článku kedykoľvek do uplynutia záručnej doby podľa bodu 8.1 zmluvy, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Objednávateľ je oprávnený požadovať od Poskytovateľa bezplatné odstránenie vady systému, na ktorú sa vzťahuje záruka podľa tejto zmluvy, a to v lehote nasledujúci pracovný deň.
4. Reklamácie vád systému a nahlasovanie porúch je možné realizovať v príslušnom zákazníckom helpdeskovom kanále Poskytovateľa na mailovej adrese *(doplní úspešný uchádzač),* telefonicky na čísle (*doplní úspešný uchádzač),* prípadne prostredníctvom web aplikácie Poskytovateľa.

**Článok IX.**

# Zodpovednosť za škodu, subdodávky a kľúčoví experti

1. Každá zo zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto zmluvy.
2. Poskytovateľ zodpovedá za škodu spôsobenú Objednávateľovi jeho zamestnancami alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
3. Obe zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
4. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Poskytovateľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
5. Ak nevhodné pokyny alebo podklady dané Objednávateľom prekážajú v riadnom plnení povinností Poskytovateľa podľa tejto zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto zmluvy s použitím podkladov a pokynov daných mu Objednávateľom. O dobu, po ktorú bolo potrebné plnenie povinností Poskytovateľa podľa tejto zmluvy prerušiť, sa predlžuje lehota určená na ich splnenie. Poskytovateľ má takisto nárok na úhradu nákladov spojených s prerušením plnenia jeho povinností podľa tejto zmluvy za podmienok uvedených v tomto bode alebo s použitím nevhodných podkladov Objednávateľa do doby, keď sa ich nevhodnosť mohla zistiť.
6. Zmluvné strany sa zaväzujú upozorniť písomne druhú zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
7. V prípade okolností vyššej moci, ktorou sa rozumie prekážka, ktorá nastala nezávisle od vôle zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, zmluvná strana, ktorá nesplní svoje povinnosti z tejto zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode zmluvy a o čas nevyhnutný na odstránenie ich následkov.
8. Poskytovateľ je oprávnený zabezpečiť plnenie tejto zmluvy alebo jej častí prostredníctvom subdodávateľov.

Zoznam subdodávateľov tvorí Prílohu č. 4 k tejto zmluve. Súhlas Objednávateľa s dodaním systému prostredníctvom subdodávateľov nezbavuje Poskytovateľa povinnosti a zodpovednosti za všetky práce a činnosti subdodávateľov.

1. Poskytovateľ je oprávnený počas trvania tejto zmluvy zmeniť priameho subdodávateľa uvedeného v Prílohe č. 4 tejto zmluvy alebo doplniť nového subdodávateľa do zoznamu subdodávateľov, len s predchádzajúcim písomným súhlasom Objednávateľa. V písomnej žiadosti Poskytovateľa o udelenie súhlasu je povinný uviesť o navrhovanom subdodávateľovi všetky údaje uvedené v priloženom zozname subdodávateľov. Objednávateľ písomne upovedomí Poskytovateľa o svojom rozhodnutí v lehote do 10 kalendárnych dní odo dňa doručenia žiadosti o súhlas, v ktorom v prípade neudelenia súhlasu uvedie dôvody nesúhlasu. Ak sa Objednávateľ v lehote podľa predchádzajúcej vety k žiadosti Poskytovateľa nevyjadrí, znamená to súhlas Objednávateľa s požadovanou zmenou alebo doplnením subdodávateľa.
2. Ak Objednávateľ zistí, že subdodávateľ nie je schopný plniť si svoje záväzky, nevykonáva príslušnú časť plnenia riadne, alebo nemá oprávnenie na vykonávanie danej činnosti, môže od Poskytovateľa požadovať náhradu daného subdodávateľa. Poskytovateľ je v takom prípade povinný žiadosti Objednávateľa o náhradu subdodávateľa vyhovieť najneskôr do 30 dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám.
3. Zmluvné strany sa dohodli, že zmena subdodávateľa počas platnosti zmluvy nie je podstatná zmena zmluvných podmienok a nie je potrebné na ňu uzatvárať samostatný dodatok k zmluve.
4. Poskytovateľ sa zaväzuje plnenie tejto zmluvy realizovať prostredníctvom kľúčových expertov, ktorých na tento účel identifikoval vo svojej ponuke v rámci podmienok účasti vo verejnom obstarávaní (ďalej len v jednotnom čísle „expert“). Zoznam expertov s uvedením ich identifikačných údajov tvorí prílohu č. 5 tejto zmluvy.
5. Zmena experta je možná výlučne s písomným súhlasom Objednávateľa. Poskytovateľom navrhovaný náhradný expert musí spĺňať požiadavky na odbornú a technickú spôsobilosť určenú v súťažných podkladoch verejného obstarávania, ktoré bolo podkladom pre uzatvorenie tejto zmluvy (tak ako to spĺňal pôvodný expert). Spôsobilosť nového experta preukazuje Poskytovateľ rovnakými dokladmi ako boli požadované v podmienkach účasti verejného obstarávania.
6. Poskytovateľ písomne predloží Objednávateľovi návrh na zmenu experta, pričom Objednávateľ je povinný vyjadriť sa v lehote uvedenej v bode 9.9 tejto zmluvy. Objednávateľ je oprávnený odmietnuť vo vyššie uvedenej lehote zmenu experta v prípade, ak navrhovaný expert nespĺňa požadované odborné a technické spôsobilosti. Poskytovateľ je v takomto prípade povinný do 5 pracovných dní predložiť Objednávateľovi iného, vyhovujúceho experta.
7. Objednávateľ je oprávnený požiadať Poskytovateľa o výmenu experta uvedeného v tejto zmluve, ak jeho pracovné výsledky alebo správanie je neuspokojivé a ohrozuje riadne plnenie tejto zmluvy, alebo má iný negatívny vplyv na činnosti alebo záujmy Objednávateľa. Poskytovateľ sa zaväzuje, že riadne odôvodnenej žiadosti Objednávateľa bezodkladne vyhovie a v súlade s týmto článkom zmluvy navrhne výmenu experta.
8. Zmluvné strany sa dohodli, že zmena experta počas platnosti zmluvy nie je podstatná zmena zmluvných podmienok a nie je potrebné na ňu uzatvárať samostatný dodatok k zmluve.

**Článok X.**

# Sankcie a zmluvné pokuty

1. Ak bude Poskytovateľ v omeškaní s plnením povinnosti odovzdať, resp. implementovať Objednávateľovi systém alebo jeho časť podľa bodu 4.2 tejto zmluvy, Poskytovateľ je povinný uhradiť zmluvnú pokutu vo výške 0,5 % z ceny systému vrátane DPH, s ktorej dodaním, resp. implementovaním je v omeškaní, a to za každý deň omeškania.
2. Ak bude Poskytovateľ v omeškaní s plnením povinnosti odstrániť záručnú vadu systému, je povinný uhradiť Objednávateľovi zmluvnú pokutu vo výške 1 000,- Eur za každý deň omeškania.
3. Ak bude Poskytovateľ omeškaní s plnením akejkoľvek inej povinnosti vyplývajúcej mu z tejto zmluvy, na ktorú sa nevzťahuje zmluvná pokuta podľa predchádzajúcich bodov tohto článku zmluvy, alebo povinnosti vyplývajúcej mu zo všeobecne záväzných právnych predpisov v súvislosti s plnením tejto zmluvy (ďalej len ako „iná povinnosť“), alebo ak Poskytovateľ inú povinnosť poruší, je povinný Objednávateľovi uhradiť zmluvnú pokutu vo výške 1 000,- Eur za každý začatý deň omeškania s plnením konkrétnej inej povinnosti alebo zmluvnú pokutu vo výške 3 000,- Eur za každé jednotlivé (aj opakované) porušenie inej povinnosti; uvedené zmluvné pokuty sa neuplatnia, ak v tejto zmluve je pre porušenie inej povinnosti Poskytovateľa ustanovená osobitná zmluvná pokuta.
4. V prípade omeškania Objednávateľa so splnením peňažného záväzku alebo jeho časti, má Poskytovateľ nárok na úrok z omeškania podľa §1 ods. 1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
5. Zaplatením zmluvnej pokuty nie je dotknutý nárok zmluvných strán na náhradu škody.
6. Za preukázané porušenie povinností o ochrane informácií v zmysle článku XIII. tejto zmluvy má poškodená strana právo požadovať po druhej zmluvnej strane zmluvnú pokutu vo výške 5 000,- Eur za každé porušenie.
7. Pri porušení povinností uvedených v bodoch 9.9 až 9.10, 9.12 až 9.15, 14.8 až 14.12 tejto zmluvy je Poskytovateľ povinný uhradiť zmluvnú pokutu vo výške 5 000,- Eur za každé jedno porušenie.

**Článok XI.**

# Ukončenie zmluvy

1. Táto zmluva zaniká:
	1. uplynutím doby, na ktorú bola uzavretá,
	2. písomnou dohodou zmluvných strán,
	3. odstúpením od zmluvy v prípadoch, kedy to ustanovuje táto zmluva alebo z dôvodov stanovených v zákonoch.
2. Pokiaľ bude táto zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto zmluvy podstatnú náležitosť dohody o ukončení účinnosti tejto zmluvy.
3. Odstúpiť od zmluvy je možné zo strany tej zmluvnej strany, ktorej to umožňuje zákon alebo táto zmluva a výlučne z dôvodov stanovených v tejto zmluve alebo v zákone, najmä v zmysle § 19 zákona o verejnom obstarávaní alebo § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), na základe písomného oznámenia, v ktorom musí zmluvná strana, ktorá odstupuje od zmluvy, presne vymedziť dôvody odstúpenia. Účinky odstúpenia sa riadia príslušnými ustanoveniami Obchodného zákonníka.
4. Objednávateľ je oprávnený odstúpiť od tejto zmluvy pre podstatné porušenie zmluvy Poskytovateľom, za ktoré sa považuje najmä porušenie, ktoré je tak klasifikované v tejto zmluve.
5. Za podstatné porušenie zmluvy sa považuje:
	1. porušenie povinností uvedených v bodoch 9.9 až 9.10, 9.12 až 9.15 a 14.8 až 14.12 tejto zmluvy,
	2. meškanie s plnením záväzku zmluvnej strany, ktoré trvá po dobu viac ako pätnásť kalendárnych dní, ak povinná zmluvná strana nezjedná nápravu ani v dodatočnej lehote, ktorú jej poskytne oprávnená zmluvná strana v písomnom oznámení, v ktorom špecifikuje porušenie záväzku, ktorého sa dovoláva. Taká primeraná lehota nesmie byť kratšia ako päť kalendárnych dní,
	3. vyhlásenie konkurzu na Poskytovateľa alebo povolenie reštrukturalizácie Poskytovateľa alebo vstup Poskytovateľa do likvidácie,
	4. začatie exekučného konania proti Poskytovateľovi,
	5. ak komukoľvek, kto je súčasťou organizácie Objednávateľa alebo akémukoľvek podriadenému či zástupcovi Objednávateľa ponúkne alebo dá úplatok Poskytovateľ alebo jeho podriadený alebo zástupca,
	6. Poskytovateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo zmluvy.
6. Pri nepodstatnom porušení tejto zmluvy môže druhá zmluvná strana odstúpiť od tejto zmluvy, ak k odstráneniu porušenia (protiprávneho stavu) nedôjde ani v dodatočnej primeranej lehote na plnenie, poskytnutej druhou zmluvnou stranou v písomnom upozornení na porušenie povinnosti a jeho následky, v trvaní najmenej 5 kalendárnych dní.
7. Skončenie tejto zmluvy sa nedotýka nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, najmä ustanovenia o povinnosti mlčanlivosti, komunikácii a riešení sporov.
8. Odstúpením od zmluvy nie sú dotknuté práva a povinnosti zmluvných strán ohľadne plnení Poskytovateľa, ktoré boli do momentu odstúpenia Poskytovateľom riadne a včas zhotovené a odovzdané a Objednávateľom riadne prevzaté (akceptované). V prípade odstúpenia od zmluvy si zmluvné strany ponechajú plnenia akceptované do momentu odstúpenia od zmluvy, ktoré boli vykonané v súlade s podmienkami uvedenými v tejto zmluve a jej prílohách.
9. V prípade predčasného ukončenia tejto zmluvy spôsobom stanoveným touto zmluvou však v žiadnom prípade nie sú dotknuté povinnosti Poskytovateľa týkajúce sa poskytovania služieb záručného servisu, ktoré sa týkajú systému dodaného na základe tejto zmluvy.

**Článok XII.**

# Práva duševného vlastníctva

1. Vzhľadom na to, že súčasťou systému podľa tejto zmluvy je aj plnenie, ktoré môže napĺňať znaky autorského diela v zmysle Autorského zákona, je k týmto súčastiam systému poskytovaná licencia za podmienok dohodnutých ďalej v tomto článku zmluvy.
2. Poskytovateľ sa zaväzuje poskytnúť potrebné licencie oprávňujúce Objednávateľa používať systém počas účinnosti tejto zmluvy.
3. Odmena za poskytnutie, sprostredkovanie alebo postúpenie licencie k autorským dielam je zahrnutá v cene systému.

**Článok XIII.**

# Ochrana informácií

1. Zmluvné strany sa zaväzujú, že informácie získané od druhej zmluvnej strany, ktoré táto strana označila za dôverné, použijú výlučne na účely plnenia tejto zmluvy a zabezpečia ich ochranu pred neoprávneným prístupom tretej strany.
2. Zmluvná strana je oprávnená poskytnúť dôverné informácie druhej zmluvnej strany tretím osobám len s predchádzajúcim písomným súhlasom dotknutej zmluvnej strany.
3. Neoprávnenú manipuláciu s dôvernými informáciami v rozpore s ustanoveniami tejto zmluvy je zmluvná strana povinná bezodkladne oznámiť dotknutej zmluvnej strane. V takom prípade sa zmluvné strany zaväzujú vyvinúť maximálne úsilie na odstránenie následkov takejto neoprávnenej manipulácie a vykonať všetky nevyhnutné opatrenia na ochranu dôverných informácií dotknutej zmluvnej strany.
4. Ochrana a spracúvanie osobných údajov, ktoré bude pri plnení tejto zmluvy realizovať Poskytovateľ ako sprostredkovateľ v zmysle GDPR v mene Objednávateľa ako prevádzkovateľa v zmysle GDPR budú upravené v DPA zmluve uzatvorenej medzi zmluvnými stranami podľa čl. 28 ods. 3 GDPR.

**Článok XIV.**

# Záverečné ustanovenia

1. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, ktorý sa stane platným dňom podpisu obidvoma zmluvnými stranami a účinným dňom nasledujúcim po dni zverejnenia v Centrálnom registri zmlúv vedenom na Úrade vlády Slovenskej republiky.
2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými platnými právnymi predpismi SR.
3. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
4. Táto zmluva sa uzatvára na dobu určitú, a to do splnenia všetkých záväzkov z nej plynúcich podľa Harmonogramu nasadenia uvedenom v príloha č. 1a tejto zmluvy.
5. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky. Poskytovateľ berie na vedomie, že zmluva bude podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v celom rozsahu zverejnená v Centrálnom registri zmlúv.
6. Zmluva je vyhotovená v štyroch rovnopisoch, z ktorých Objednávateľ dostane dva a Poskytovateľ dostane dva rovnopisy.
7. Zmluvné strany vyhlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
8. Poskytovateľ vyhlasuje, že ku dňu uzatvorenia tejto zmluvy:
9. je zapísaný v registri partnerov verejného sektora v zmysle zákon o RPVS,
10. každý jeho priamy subdodávateľ, ktorý je partnerom verejného sektora, a subdodávateľ v ktoromkoľvek rade, je zapísaný v RPVS,
11. jeho konečným užívateľom výhod zapísaným v RPVS a ani konečným užívateľom výhod jeho priameho subdodávateľa, ktorý je partnerom verejného sektora, a ani subdodávateľa v ktoromkoľvek rade, nie je osoba uvedená v § 11 ods. 1 písm. c) zákona o verejnom obstarávaní,
12. má ako partner verejného sektora alebo má osoba, ktorá plní povinnosti oprávnenej osoby pre Poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Poskytovateľa ako partnera verejného sektora alebo pre oprávnenú osobu vyplývajú zo zákona o RPVS.
13. Poskytovateľ je povinný Objednávateľovi písomne oznamovať každú zmenu zapísaných údajov o jeho osobe v RPVS alebo jeho výmaz z RPVS alebo, že jeho konečným užívateľom výhod zapísaným v RPVS sa stala osoba uvedená v § 11 ods. 1 písm. c) zákona o verejnom obstarávaní, najneskôr do 5 dní odo dňa vykonania zmeny zapísaných údajov alebo výmazu v RPVS alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) zákona o verejnom obstarávaní.
14. Po dobu omeškania Poskytovateľa ako partnera verejného sektora alebo oprávnenej osoby so splnením niektorej povinnosti podľa zákona o RPVS, Objednávateľ nie je v omeškaní s plnením podľa tejto zmluvy až do splnenia príslušnej povinnosti Poskytovateľa resp. oprávnenej osoby.
15. Poskytovateľ sa zaväzuje zabezpečiť, aby sa na plnení predmetu zmluvy nepodieľal subdodávateľ, ktorý je partnerom verejného sektora a subdodávateľ v ktoromkoľvek rade:
16. ktorý nie je zapísaný v RPVS, alebo
17. ktorého osoba, ktorá plní povinnosti oprávnenej osoby pre partnera verejného sektora v zmysle zákona o RPVS, si neplní povinnosti podľa zákona o RPVS, alebo
18. ktorého konečným užívateľom výhod je osoba uvedená v § 11 ods. 1 písm. c) zákona o verejnom obstarávaní.
19. Poskytovateľ a subdodávatelia Poskytovateľa, ktorých sa to týka, musia byť zapísaní v RPVS podľa príslušných ustanovení zákona o RPVS počas celej doby trvania zmluvy. Ak Poskytovateľ povinnosť podľa predchádzajúcej vety nesplní/nedodrží, resp. poskytne Objednávateľovi nepravdivé alebo neaktuálne doklady o jej splnení, zodpovedá Objednávateľovi a jeho štatutárnemu orgánu za všetky škody, ktoré mu tým spôsobí, najmä je v tejto súvislosti povinný nahradiť Objednávateľovi náklady na úhradu akýchkoľvek sankcii (pokút) uložených Objednávateľovi alebo jeho štatutárnemu orgánu orgánmi verejnej správy za priestupok na úseku registrácie partnerov verejného sektora v celom rozsahu a Objednávateľ je oprávnený od tejto zmluvy odstúpiť alebo do času vykonania nápravy neplniť čo mu zmluva ukladá.
20. Neoddeliteľnou súčasťou tejto zmluvy sú nasledovné prílohy:

Príloha č. 1a – Opis predmetu zákazky - („must have“ požiadavky)

 Príloha č. 1a\_1 – Prehľad užívateľských rolí a oprávnení

 Príloha č. 1a\_1.1 – Základné procesy

 Príloha č. 1a\_1.2 – Ekonomické procesy

 Príloha č. 1a\_1.3 – Procesy pre personalistiku a mzdy

 Príloha č. 1a\_1.4 – Procesy Úseku pre majetok a investície

 Príloha č. 1a\_1.5 – Procesy Úseku pre vzdelávanie a sociálne veci

Príloha č. 1b – Opis predmetu zákazky - („nice to have“ požiadavky)

Príloha č. 2 – Cenová ponuka

Príloha č. 3 – Rozpis fakturácie pre jednotlivé súčasti Objednávateľa

Príloha č. 4 – Zoznam subdodávateľov

Príloha č. 5 – Zoznam expertov

Za Poskytovateľa: Za Objednávateľa:

dňa: dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*doplní úspešný uchádzač)* prof. JUDr. Marek Števček, DrSc.

 rektor